Piirilinna detailplaneeringu eelnõu avaliku

 arutelu pR O T O K O L L

Karksi-Nuia 24.04.2024

Algus 17.30, lõpp 18.05

Kohal viibisid:

Tiia Kukk maa- ja planeeringuspetsialist

Sten-Maikel Udras ehitusnõunik

Tiiu Lusti

Marju Bergštein

Peep Bergštein

Kert Vallas

Teams`i kaudu osalejad:

Urmas Makrjakov Tartu Arhitektuuribüroo OÜ juhataja

Roman Smuškin Tartu Arhitektuuribüroo OÜ peaarhitekt

Laura Andla Tartu Arhitektuuribüroo planeerija

Kertu Olu AS OG Elektra

Maa- ja planeeringuspetsialist Tiia Kukkjuhatas sisse Piirilinna detailplaneeringu eelnõu arutelu ja tutvustades lühidalt planeeringuga kavandatut.

Planeeringule on tulnud 2 ettepanekut:

1. Piirilinna detailplaneeringualast teisel Karksi-Nuia-Lilli riigiteed olevate elamukinnistute omanikud on teinud ettepaneku, et detailplaneeringuga kavandatud kõnnitee oleks planeeritud nendele kuuluvate elamute kõrvale, st  Karksi-Nuia - Lilli tee vasakpoolsele küljele. Ettepaneku tegijatele on Mulgi Vallavalitsus kirjalikult vastanud.
2. Transpordiamet on teinud ettepaneku kaaluda kergliiklustee pikendamist kuni Metalli kinnistuni (48001:001:1209).

Arutelu/selgitused:

Kergliiklustee on planeeritud detailplaneeringuga paremale poole põhjusega, sest Karksi-Nuia linna poole jääva naaberkinnistu Lilli tee 1 kõrvale ja Karksi-Nuia-Lilli tee vahele on jäetud riigile kuuluv katastriüksus aadressiga 2401 Lilli ring ning katastriüksusel on transpordimaa sihtotstarve.

Vastuväited:

Karksi-Nuia-Lilli riigimaanteest vasakule poole jäävate elamumaade omanikud ei ole nõus, et kergliiklustee planeeritakse Piirilinna kinnistu poolsesse külge. Põhjuseks see, et talvel lükatakse lumi nende kinnistu äärde ja sissesõidu ette. Elanikud loodavad, et kui nende kinnistu kõrvale rajatakse kõnnitee, siis olukord muutub. Samuti leivad nad, et praeguse väljapakutud lahendusega ei ole neil turvaline Piirilinna kinnistule rajatava kauplushoone külastus.

Detailplaneeringu koostaja selgitas, et kergliiklustee on rajatud just Piirilinna kinnistu poolsesse külge põhjusel, et Piirilinna katastriüksusega piirneb Lilli ringi katastriüksusega, mis ongi mõeldud transpordimaaks. Selles osas on koostööd tehtud Tarnspordiametiga. Samuti ei ole teisel pool riigiteed kergliiklustee rajamiseks ruumi. Kergliiklustee ehitab arendaja, kes ei soovi ka üleliigseid kulutusi, mis kaasneksid kergliiklustee ehitamisega teisele poole maanteed.

Kohal viibinud Lilli tee kinnistute elanikud ei nõustunud planeeritud kergliiklustee asukohaga valikuga ja tegid ettepaneku, et tuleb küsida Tarnspordiameti seisukohta.

Otsustati: Küsida Transpordiameti seisukohta kergliiklustee planeerimise võimalikkuse kohta riigitee teisele poole serva.

(allkirjastatud digitaalselt) (allkirjastatud digitaalselt)

Protokolli koostaja: Tartu Arhitektuuribüroo OÜ peaarhitekt

Tiia Kukk Roman Smuškin

(allkirjastatud digitaalselt)

Tartu Arhitektuuribüroo OÜ jahtaja

Urmas Makrjakov